       Z A P I S N I K

                      s 14. sjednice Vijeća Gradske  četvrti Stenjevec
održane 05. srpnja  2022. s početkom u 18,30 sati
u velikoj dvorani PU Susedgrad

Sjednicom predsjedava predsjednik VGČ Stenjevec Ivan Zelenić.
Evidentiranjem članova na početku sjednice utvrđeno je da je nazočno  17 članova Vijeća. 
NAZOČNI : Slavica Bilić, Tin Dukanović, Natko Felbar, Davorka Horvat,Ivana Kukor, Ivica Marić, Hana Miljanić, , Dubravka Rusan, Karmela Martinjak, Franjo Vrbić, Gabriela Tomazić, Sara Vučić, Ivan Zelenić, Marin Živković, Davor Stanković, Danijel Perić, Marijana Nodilo
NENAZOČNI: Maja Mucko i Goran Furdek
OSTALI NAZOČNI: Kristina Starčević – voditeljica, Jadranka Gobac – stručni referent
Predsjednik je pozdravio nazočne i otvorio raspravu o verifikaciji Zapisnika s 13. sjednice Vijeća Gradske četvrti Stenjevec.
Nije bilo prijavljenih za raspravu. Predsjednik je predložio glasovanje o verifikaciji zapisnika.
Konstatira se da je jednoglasno sa 16 glasova ¨za¨ i 1 ¨protiv¨ verificiran Zapisnik s 13. sjednice VGČ 
Stenjevec. 
Predsjednik je upoznao nazočne s nadopunom dnevnog reda i otvorio raspravu. 

Nije bilo prijavljenih za raspravu. Predložio je usvajanje dnevnog reda. 
Konstatira se da je jednoglasno sa 17 glasova „za“ usvojen slijedeći: 

DNEVNI RED:
1. Godišnji izvještaj o izvršenju financijskog plana Gradske četvrti Stenjevec za 2021.

2. Prijedlog zaključka o stavljanju van snage zaključka o utrošku sredstava sa pozicije ostali nespomenuti rashodi poslovanja

3. Prijedlog zaključka o utrošku sredstava sa pozicije ostali nespomenuti rashodi poslovanja Gradske četvrti Stenjevec u 2022. 

4. Prijedlog zaključka o produljenju autobusne linije 107 Jankomir – Žitnjak

5. Prijedlog zaključka o kupnji zemljišta z.k.č.5470/6 i 5473/6 k.o. Vrapče Novo

6. Prijedlog zaključka o uvrštavanju imena u Fond imena iz kojeg se imenuju javne površine na području Grada Zagreba i predlaganje imenovanja javnih površina

7. Prijedlog zaključka o ukidanju lokacije za pokretne trgovine-kioske iz Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
8. Informacije, pitanja i prijedlozi
Točka 1. 
Godišnji izvještaj o izvršenju financijskog plana Gradske četvrti Stenjevec za 2021.

Predsjednik je obrazložio prijedlog akta i otvorio raspravu. 

Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK
1. Vijeće Gradske četvrti Stenjevec traži detaljniji prikaz rashoda unutar kumulativnih stavki rashoda Godišnjeg izvještaja o izvršenju financijskog plana Gradske četvrti Stenjevec za 2021.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 2. 
Prijedlog zaključka o stavljanju van snage zaključka o utrošku sredstava sa pozicije ostali nespomenuti rashodi poslovanja

Predsjednik je obrazložio prijedlog zaključka i otvorio raspravu. 

Nije bilo prijavljenih za raspravu.

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

O STAVLJANJU VAN SNAGE ZAKLJUČKA O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

1. Vijeće Gradske četvrti Stenjevec stavlja van snage zaključak o prijedlogu utroška sredstava sa pozicije ¨Ostali nespomenuti rashodi poslovanja¨, KLASA: 024-08/22-002/74; URBROJ: 251-13-11-14-22-5, koji je Vijeće donijelo na 9. sjednici, 16. veljače 2022.

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 3.
Prijedlog zaključka o utrošku sredstava sa pozicije ostali nespomenuti rashodi poslovanja Gradske četvrti Stenjevec u 2022. 
Predsjednik je obrazložio prijedlog zaključka i otvorio raspravu. 

Nije bilo prijavljenih za raspravu.

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

O PRIJEDLOGU UTROŠKA SREDSTAVA SA POZICIJE

OSTALI NESPOMENUTI RASHODI POSLOVANJA

3. Vijeće Gradske četvrti Stenjevec na poziciji 182 3299 OSTALI NESPOMENUTI RASHODI POSLOVANJA Gradske četvrti Stenjevec za 2022. ima 50.000 kuna.

4. Vijeće Gradske četvrti Stenjevec predlaže utrošak sredstava iz točke 1. ovog zaključka na sljedeći način:

a) Promidžbene aktivnosti za Gradsku četvrt Stenjevec- 15.000 kuna

b) Nabava vijenaca i lampaša - 5.000 kuna

c) Materijal za čišćenje prostora mjesnih samouprava - 30.000 kuna

5. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost.
Točka 4. 
Prijedlog zaključka o produljenju autobusne linije 107 Jankomir – Žitnjak

Predsjednik je uvodno obrazložio prijedlog akta. Otvorio je raspravu. 

Nije bilo prijavljenih za raspravu. Predsjednik je stavio prijedlog na glasovanje. 

Konstatira se da je jednoglasno sa 17 glasova „za“ usvojen slijedeći: 

 ZAKLJUČAK

o produljenju autobusne linije 107 Jankomir - Žitnjak

Vijeće Gradske četvrti Stenjevec i Vijeće Mjesnog odbora Stenjevec – jug traže od Gradskog ureda za obnovu, izgradnju, prostorno uređenje, graditeljstvo, komunalne poslove i promet- Sektora za promet i ZET-a da razmotre mogućnosti produljenja pojedinih frekventnih polazaka autobusne linije 107 Jankomir-Žitnjak.

1) Prijedlog je da se linija produlji i da  okretište autobusa bude u Stenjevcu, Ulica hrvatskih branitelja-Stenjevečka ulica-Samoborska, a ne kao do sada kod Robnih terminala u Jankomiru.

Smatramo da traženo produljenje autobusne linije ne iziskuje znatne zahvate, a isto je potrebno zbog toga što velikom broju stanovnika zapadnog dijela grada, koji putuju na posao na istočni dio grada, Robni terminali su na velikoj udaljenosti.

Isto tako, ovime bi se stvorila mogućnost i korištenja drugih prijevoznih alternativa- autobusne linije koje prometuju Samoborskom cestom i Alejom Bologne te korištenje prijevoza vlakom, kao mogućnosti kombinacije i stimuliranja javnog prijevoza za kojim je sve veća potreba zbog aktualne situacije povećanja cijena goriva i prijevoza.

2) Također predlažemo i drugu moguću varijantu produljenja autobusne linije na način da prometuje do/od okretišta autobusne linije 136 u Šoljanovoj ulici.
Točka 5. 

Prijedlog zaključka o kupnji zemljišta z.k.č.5470/6 i 5473/6 k.o. Vrapče Novo

Predsjednik je uvodno obrazložio prijedlog akta. Otvorio je raspravu.

U raspravi je sudjelovala Ivana Kukor. 

Nakon provedene rasprave predsjednik je predložio glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći: 

ZAKLJUČAK

Vijeće Gradske četvrti Stenjevec  nije suglasno s prodajem zemljišta oznake k.č.br. 5470/6 i 5473/6 k.o.Vrapče Novo PIRAMIDI CONSTRUCT d.o.o. zbog ionako malog broja čestica u vlasništvu Grada te buduće potrebe planiranja javnih sadržaja na području Gradske četvrti Stenjevec koja bi prodajom bila onemogućena.

Točka 6. 

Prijedlog zaključka o uvrštavanju imena u Fond imena iz kojeg se imenuju javne površine na području Grada Zagreba i predlaganje imenovanja javnih površina

Predsjednik je naveo da je ideja da se šetnica uz potok Vrapčak nazove po arhitektici Zoji Dumengić koja je projektirala brojne javne zgrade u Republici Hrvatskoj. Otvorio je raspravu. 
U raspravi su sudjelovali Ivana Kukor, Franjo Vrbić, Gabriela Tomazić, Davor Stanković, Ivan Zelenić, Marin Živković.
Predsjednik je predložio 5 minuta pauze.
PAUZA

Nakon pauze predsjednik je pročitao prijedlog zaključka. 

Konstatira se da sa 8 glasova „za“ , 2 „suzdržana“ i 7 „protiv“ nije usvojen prijedlog zaključka za nadopunu Fonda imena ulica. 

Točka 7. 
Prijedlog zaključka o ukidanju lokacije za pokretne trgovine-kioske iz Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

Predsjednik je pročitao prijedlog zaključka . Otvorio je raspravu. 

Nije bilo prijavljenih za raspravu. Predsjednik je predložio glasovanje o prijedlogu. 

Konstatira se da je jednoglasno sa 17 glasova „za“ usvojen slijedeći : 
ZAKLJUČAK
o ukidanju lokacije za pokretne trgovine- kioske  

Vijeće Gradske četvrt Stenjevec predlaže da se iz fonda postojećih lokacija za kioske koje nisu u zakupu, a propisane su važećom Odlukom o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska (22/20), briše lokacija ¨Gervaisova ulica, sjeverno od kbr. 27- trgovina mješovitom robom¨.

Navedena lokacija se ne koristi niz godina iz razloga manjka prostora na samom nogostupu/vatrogasnom putu te bi svako postavljanje kioska ugrozilo sigurno i neometano kretanje pješaka.

Točka 8. 

Informacije, pitanja i prijedlozi
Davor Stanković predložio je da Vijeće uputi zahtjev za izgradnjom podvožnjaka Medpotoki zbog izuzetno loše prometne situacije na zapadnom dijelu grada. 
Predsjednik je predložio Davoru Stankoviću da pripremi prijedlog zaključka vezano uz podvožnjak Medpotoki za slijedeću sjednicu. 
Završeno u  19,30 sati.
Zapisničar:
Kristina Starčević 
Predsjednik
   Vijeća Gradske četvrti Stenjevec
Ivan Zelenić 

